ตำรวจคาดระเบิดหน้าซ.รามคำแหง 43 เหตุจากความขัดแย้งระหว่างผู้ค้าในพื้นที่ 
ผู้สื่อข่าวไทยพีบีเอส รายงานว่า เมื่อช่วงเช้าที่ผ่านมา พล.ต.อ.ปานศิริ ประภาวัต รองผู้บัญชาการตำรวจแห่งชาติ ได้ประชุมผ่านวีดีโอคอนเฟอร์เรนกับ พล ต. อนุชัย เล็กบำรุง รองผู้บัญชาการตำรวจนครบาล พร้อมพนักงานสอบสวน เพื่อติดตามความคืบหน้าคดีระเบิดบริเวณปากซอยรามคำแหง 43/1 ถนนรามคำแหง โดยเบื้องต้นสันนิฐานว่าเป็นระเบิดแสวงเครื่อง น้ำหนักไม่เกิน 1 กิโลกรัม โดยใช้ตะปูเป็นสะเก็ดระเบิด และคาดว่าสาเหตุระเบิดในครั้งนี้น่าจะเกิดจากความขัดแย้งระหว่างผู้ค้าในพื้นที่ ไม่เกี่ยวกับการเมือง อย่างไรก็ตาม พนักงานสอบสวนจะ้เร่งประสานขอภาพจากกล้องวงจรปิดหน้าธนาคารกรุงเทพสาขาย่อย ซึ่งเป็นจุดที่สามารถบันทึกภาพในขณะเกิดเหตุได้ และจะภาพกล้องวงจรปิดในบริเวณพื้นที่โดยรอบ เพื่อหาหลักฐานเพิ่มเติม รวมทั้งจะสอบสวนผู้ได้รับบาดเจ็บจากเหตุการณ์ 7 คน เพื่อหาหลักฐานพยานแวดล้อมเพิ่มเติม คาดว่าภายในช่วงเช้าจะสามารถนำภาพมาตรวจสอบหาหลักฐาน โดยละเอียด โดยจะนำมาเปรียบเทียบกับเหตุระเบิดที่เคยเกิดขึ้นในกทม.ว่ามีความเกี่ยวข้อง หรือคล้ายกันหรือไม่
 ตำรวจคาดเหตุระเบิดหน้าบริเวณปากซอยรามคำแหง 43/1 เกิดจากความขัดแย้งระหว่างผู้ค้าในพื้นที่ ไม่เกี่ยวกับกับการเมือง พร้อมเร่งหาหลักฐานจากกล้องวงจรปิด
ขัดแย้่ง,คดี,ตำรวจ,ประชุม,ผู้ก่อเหตุ,ผู้ค้า,ผู้ต้องสงสัย,ระเบิด,รามคำแหง,เจ้าหน้าที่